નવી દિલ્હી: મનમોહન સિંહે કેન્દ્ર સરકારને 'તીન મૂર્તિ કોમ્પ્લેક્સ' સ્થિત નહેરૂ મેમોરિયલ મ્યુઝિયમ અને લાયબ્રેરીના સ્વરૂપને બદલવાની કોશિશ ન કરવા જણાવ્યું છે. તેમણે આ સંબંધે વડાપ્રધાન નરેન્દ્ર મોદીને પત્ર લખ્યો છે. તેમણે તીન મૂર્તિના સ્વરૂપને બદલવાના વિચાર અંગે ચિંતા વ્યક્ત કરી છે. પત્રમાં પૂર્વ વડાપ્રધાને લખ્યું છે કે નહેરૂ ફક્ત કોંગ્રેસના જ નહીં પરંતુ આખા દેશના નેતા હતા, પરંતુ સરકાર એજન્ડા હેઠળ તેમની સાથે જોડાયેલા બંને સ્થળોનું સ્વરૂપ અને પ્રકૃતિ બદલવા માંગે છે. ગયા અઠવાડિયે મોકલવામાં આવેલા આ પત્રમાં મનમોહનસિંહે પૂર્વ વડાપ્રધાન અટલ બિહારી વાજપેયીનો પણ ઉલ્લેખ કર્યો. તેમણે કહ્યું કે વાજપેયીએ પોતાના 6 વર્ષના કાર્યકાળ દરમિયાન એકવાર પણ બંને સ્થળોમાં ફેરફાર કરવાનો પ્રયત્ન નથી કર્યો, પરંતુ આ સરકારે તેને એજન્ડા બનાવી દીધો છે.